Եվ թնդաց ամպրոպը

Եվ թնդաց ամպրոպը (), Ռեյ Բրեդբերիի գիտաֆանտաստիկ պատմությունն է։ Առաջին անգամ հրապարակվել է Collier's ամսագրում 1952 թվականին։ Մտնում է «Արեգակի ոսկե խնձորները» (The Golden Apples of the Sun, 1953թ),  «R՝ նշանակում է հրթիռ» (R is for Rocket, 1964թ) և այլ ժողովածուների մեջ։ Ըստ Locus ամսագրի` գիտաֆանտաստիկ գրքերի միջև վերահրատարակության քանակով այն զբաղեցնում է առաջին տեղը։ Առաջին անգամ ռուսերեն հրատարակվել է միայն 1965 թվականին։

Սյուժե 
Էկելսը, որը ոչ պրոֆեսիոնալ որսորդ է, մեծ քանակությամբ փողեր ստանալով համաձայնվում է գնալ սաֆարիի դեպի մեզոզոյան դարաշրջան այլ որսորդների հետ։ Սակայն, դինոզավրեր որսալու համար գոյություն ունեն շատ խիստ կանոններ․ սպանել կարելի է միայն այն դինոզավրին, որը գտնվում է մահվան շեմին (օրինակ, եթե դինոզավրին վրա ընկել է կոտրած ծառ), իսկ վերադառնալիս պետք է անպանման վերացնել այդ դարաշրջանում գտնվելու մասին վկայող բոլոր ապացույցները (օրինակ՝ հանել մահացած կենդանու մարմնից փամփուշտը), որպեսզի ապագան չփոխվի և մնա նույնը։ Մարդիկ անգամ տեղաշարժվում են հակատիգրավիտացիոն ուղղով, որպեսզի չդիպչեն խոտին, քանի որ դա կարող է անկառավարելի փոփոխությունների հասցնել ապագայում։

Սաֆարիի գլխավորը Տրևիսը զգուշացնում է․

Որսորդության ժամանակ Էկելսը, տիրանոզավրին տեսնելով, խուճապի է մատնվում և իջնում է ուղղուց։ Երբ որ նա վերադառնում է դեպի իր ժամանակաշրջան, ապա պարզվում է, որ նրա աշխարհը ամբողջովին փոխվել է։ Այլ է անգլերենի ուղղագրություն, Կառավարության գլխին կանգնած է ոչ թե նախագահ-լիբերալ, այլ միապետ։ Հետագայում հայտնի է դառնում այդ քաոսի պատճառը։ Էկելսը ուղղուց իջնելով, պատահաբար սպանել է մի թիթեռի։ Գրքի վերջում Տրևիսը բարձրացնում է իր ատրճանակը։ Լսվում է կրակոցի ձայնը։ Վեջին խոսքը կրկնում է գրքի անվանումը. «…եվ թնդաց ամպրոպը»

Էկրանավորումներ 
 «Ռեյ Բրեդբերիի թատրոնը» հեռուստասերիալի սերիաներից մեկում։
 2005 թվականին պատմության հիման վրա նկարահանվել է նույնանուն ֆիլմ։
 «Թիթեռի էֆեկտը» ֆիլմի հիմնական միտքը վերցված է պատմությունից։

Հետաքրքիր փաստեր 
 Պատմության սյուժեն ծաղրանմանակում է «Սիմպսոններ» և խորհրդային «Վերջին նստարանին» մուլտսերիալներում։
 Պատմության սյուժեն հիշատակվում է Կիր Բուլիչևի «100 տարի հետո» գրքում։ 
 Պատմության սյուժեն հիշատակվում է Կիր Բուլիչևի «Ինչպե՞ս նրան ճանաչել» պատմվածքում։ Լոժկինը ասում է՝ միայն պետք է խիստ հետևես քո տեղաշարժումներին։ Ես կարդացել եմ դա մի գրքում։ Մի անգամ մեզոզոյական դարաշրջանում թիթեռին սպանեցին, իսկ որպես արդյունք՝ Ամերիկայում սխալ նախագահին ընտրեցին։
 Սյուժեն և անվանումը հիշատակվում են Սթիվեն Քինգի «11/22/63» գրքում։
 Թեփուկաթևավորները, որոնց ներկայացուցիչներն են թիթեռները, պատմության գործողությունների ժամանակ ներկայացվել են որպես փոքրիկ միջատներ, ի տարբերություն նրանց նման կալլիգրամմատիդներին, որոնց երբեմն անվանում են «Յուրային ժամանակաշրջանի թիթեռներ»։ Այսինքն, գլխավոր հերոսը ֆիզիկապես չէր կարող ճզմել այդքան մեծ թիթեռի։

Ծանոթագրություններ 

Ռեյ Բրեդբերիի ստեղծագործություններ